ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ተወከልቲ ህወሓት ኣብቲ ናይ ሰንበት ኣኼባ ኢህወዴግ ከምዘይሳተፉ ተገሊጹ 17 ሕዳር 2019 ምንጪ ስእሊ, Ebc ኣብቲ ትማል ዝተኻየደ ዘተ ውህደት ኢህወዴግ፡ ኣባላት ፈፀምቲ ስራሕ ህወሓት: ብዘይካ ጌታቸው ኣሰፋ ኩሎም ከምዝነበሩን ኣብ ሓደ ውድባዊ ኣቕዋም ፀኒዖም ከምዝወጽኡን ኣባል ፈጻሚ ስራሕ ህወሓት ኣይተ ኣስመላሽ ወልደስላሴ ገሊፁ። ኣብቲ ትማሊ ዝተኻየደ ኣኼባ "ኢህወዴግ ብሽዱሽተ ድምጺ ተቓውሞ ጥራይ ንውህደት ኣጽዲቑ!" ብዝብል ካብቲ ግንባርን መራኸብቲ ሓፋሽን ንዝወጽአ ዜና ብዝምልከት ኣቶ ኣስመላሽ መብርሂ ሂቡ። ንሱ፡ ናይ ቁጽርን ኣሃዝን ጉዳይ ዘይኮነ ህወሓት ኣብዚ ጉዳይ እዚ ካብ ነዊሕ ኣትሒዙ ውድባዊ ኣቕዋም ሒዙ ምጽንሑን፡ ኣብቲ ድምጺ ዝወሃበሉ ዝነበረ እዋን ከኣ ምውጻእ ምእታው ተሳተፍቲ ስለዝነበረ እንተዘይኮይኑ፡ ኣብቲ ኣዳራሽ ዝጸንሑ ኩሎም ተወከልቲ ህወሓት ንውህደት ከምዝተቓወሙን ንቢቢሲ ተዛሪቡ። ኣብቲ ሎምዓልቲ ዝቕፅል ኣኼባ ኢህወዴግ ድማ ከምዘይሳተፉ ኣፍሊጡ። ይኹን እምበር ሎሚ ዶክተር ኣብዪ ኣሕመድ: ንኣባላት ፈፀምቲ ስራሕ ህወሓት ጥራይ ክረክብ ስለዝደለየ ክራኸቡ እዮም። እቲ መስርሕ ገና መዓልቦ ስለዘይረኸበ ክሳብ ጉባኤ ከምዝቕጽልን ካብ ሕዚ ንደሓር ማእከላይ ኮሚቴ ህወሓት ኣብ ውድባዊ መትከልን ዕላማን ኣድሂቡ ከምዝሰርሕ እቲ ኣባል ፈጻሚት ስራሕ ንቢቢሲ ሓቢሩ። ጃዋር መሐመድ፡ "ኣባላት ፈጻሚት ኢህወዴግ፡ እቲ ውህደት ዝድግፍዎ ስለዝሰግኡ እዩ" 31 ዓመት ዝዕድመኡ ኢህወዴግ መን እዩ?
